કાશ્મીરના સોપોર ટાઉનમાં પશ્ચિમ પાકિસ્તાનના શરણાર્થીઓના મુદ્દે શુક્રવારની નમાજ બાદ હિંસક દેખાવો થયા હતા. હિંસક તોળાને કાબૂમાં લેવામાં પોલીસ દ્વારા અશ્રુવાયુના શેલ છોડવામાં આવ્યા હતા અને લાઠીઓ વીંઝવી પડી હતી. જ્મ્મુ-કાશ્મીર લિબરેશન ફ્રન્ટના ચેરમેન યાસિન મલિકની શ્રીનગરમાં અટકાયત કરવામાં આવી હતી તો બીજી બાજુ હુર્રિયત નેતા મિરવાઈઝ ઉંમર ફારુકે જૂના શ્રીનગરમાં દેખાવોમાં ભાગ લીધો હતો. નેશનલ કોન્ફરન્સે સર્ટિફિકેટ આપવાની બાબતમાં જણાવ્યું હતું કે શરણાર્થીઓને કાયમી નિવાસીનો દરજ્જો અને સંપત્તિના અધિકાર આપવાની દિશામાં આ પ્રથમ પગલું છે. જમ્મુમાં ભાજપના નેતાઓએ જણાવ્યું હતું કે આગામી બજેટસત્ર દરમિયાન રાજ્યમાં રોહિંગ્યા મુસ્લિમોની વધતી જતી સંખ્યાનો મુદ્દો ઉઠાવશે.